**Obudimo pisanje pisem**
*Na elektronski naslov**mateja.potocnik@oszrece.si**je potrebno do* ***10. 10. 2022*** *poslati prijavnico, iz katere je razvidno število, razred, imena sodelujočih učencev, mentor, elektronski naslov mentorja in naslov šole. Nato bomo posredovali imena in naslov sodelujočih piscev iz druge šole. V kolikor bi se v naslednjem šolskem letu zopet srečali z delom na daljavo, bi lahko učenci svoja pisma fotografirali in jih poslali po elektronski pošti. Zaključek projekta bo* ***21. 2. 2023****, ko obeležujemo mednarodni dan maternega jezika. Do tega dne je potrebno oddati tudi poročilo.*

Živimo v dobi moderne tehnologije, ki daje prednost tipkanju. Žal se v zadnjih časih na pisanje klasičnih pisem, napisanih z roko, pozablja. Tvorjena besedila pogosto tudi niso v skladu z jezikovno in slogovno normo knjižne zvrsti, da o čitljivosti zapisa sploh ne govorimo. Projekt se navezuje na vsebine slovenščine, glavni cilj projekta je na zabaven način prispevati k izboljšanju pismenosti. Vse, kar potrebujete za izvedbo projekta, so beli listi in črtalniki (lahko jih fotokopirate). Da bodo pisma napisana čimbolj smiselno, jasno in razumljivo ter v skladu z jezikovno in slogovno normo knjižne zvrsti, učenci besedilo najprej napišejo v zvezek, nato zvezke med sošolci menjajo in popravijo morebitne napake. Pri tem jim je v pomoč tudi učitelj/-ica. Popravljeno besedilo nato prepišejo na bele liste. Pri prepisu so še posebno pozorni, da je njihovo besedilo zapisano čitljivo. Pisma vseh sodelujočih učencev pošljemo v eni kuverti, ki je naslovljena na šolo (s pripisom razreda, ki so mu pisma namenjena). Mi vam bomo med prijavljenimi šolami, glede na število sodelujočih učencev v razredu in razred, poiskali šolo, s katero si boste dopisovali. Potrebno bo izmenjati vsaj dvoje pisem. Za vsako pismo učencem predlagajte osrednjo temo. V prvem pismu se lahko na primer učenci predstavijo, napišejo nekaj o sebi in svoji družini, o morebitnih hišnih ljubljenčkih, o stvareh, ki jih radi počnejo ... V drugem pismu lahko na primer predstavijo svoj domači kraj in šolo, v tretjem pismu pa lahko opišejo, kako so preživeli zadnje počitnice oz. kakšne načrte imajo za počitnice. V vsebino pisem naj vključijo tudi razmišljanje o trajnostnem razvoju (skrb za varovanje okolja, medkulturnost, preprečevanje konfliktov, vprašanja neenakosti ipd.).

PRIJAVNICA K PROJEKTU

**Obudimo pisanje pisem**

Podatki o zavodu (ime, naslov, telefon, E-naslov):

Mentor (ime in priimek):

Število sodelujočih učencev, razred in imena sodelujočih: